UZNESENIE RADY VLÁDY SR 
PRE ĽUDSKÉ PRÁVA, NÁRODNOSTNÉ MENŠINY 
A RODOVÚ ROVNOSŤ

č. 19
z 27. júna 2011
	
k záverom z rokovania Pracovnej skupiny Rady vlády SR pre ľudské práva, národnostné menšiny a rodovú rovnosť pre problematiku inkluzívneho vzdelávania zo dňa 14. júna 2011

Rada vlády SR pre ľudské práva, národnostné menšiny a rodovú rovnosť
A.	schválila 
A.1.	závery z rokovania Pracovnej skupiny Rady vlády SR pre ľudské práva, národnostné menšiny a rodovú rovnosť pre problematiku inkluzívneho vzdelávania zo dňa 14. júna 2011;
B.	odporučila vláde SR
B.1.	aby Slovenská republika požiadala o členstvo v Európskej agentúre pre rozvoj vzdelávania žiakov so špeciálnymi edukačnými potrebami (European Agency for Development in Special Needs Education);
C.	uložila predsedovi Rady vlády SR pre ľudské práva, národnostné menšiny a rodovú rovnosť
C.1.	predložiť vláde SR odporúčania vyplývajúce zo záverov rokovania Pracovnej skupiny Rady vlády SR pre ľudské práva, národnostné menšiny a rodovú rovnosť pre problematiku inkluzívneho vzdelávania zo dňa 14. júna 2011.